# ***Csanytelek Község Önkormányzata Jegyzőjétől***





***6647 Csanytelek, Volentér János tér 2.***

## ***🖀: 63/578-512 Email: jegyzo@csanytelek.hu***

CS/1293-3/2024.

**Á l t a l á n o s i n d o k o l á s**

**az önkormányzat szervezeti és működési szabályzatáról szóló**

**14/2015. (XI. 27.) önkormányzati rendelet módosításáról szóló**

**önkormányzati rendelet-tervezetéhez**

A jogalkotásról szóló 2010. évi CXXX. törvény (a továbbiakban: Jat.) 18. § (1) bekezdése úgy rendelkezik, hogy az önkormányzati rendeletek előkészítője (a jegyző) köteles a rendelet-tervezethez indokolást fűzni, melyben azokat a társadalmi, gazdasági, szakmai okokat és célokat kell bemutatnia, amelyek a javasolt szabályozást szükségessé teszik, továbbá a jogi szabályozás várható kihatásait és a tárgyi rendelet-tervezethez csatolt indokolás közzétételének szükségességére vonatkozó álláspontját érzékeltetik.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdés a) pontjában szabályozott rendelkezés értelmében: *önkormányzati rendelethez tartozó indokolást* *nem kell közzétenni, ha annak a társadalmi, gazdasági, költségvetési hatása, környezeti és egészségi következménye, adminisztratív terhe nem kimutatható.* Ugyanezen szakasz b) pontja szerint a módosító rendelkezés alaprendeletbe való beépítése a módosító rendelkezést végrehajtottá teszi, amit szintén nem kell közzétenni. Tárgyi módosító rendelet tartalmának lényege, hogy az önkormányzat vagyonnal való gazdálkodása keretébe tartozó tulajdonosi és kezelői jog gyakorlására vonatkozó hozzájárulás kiadásának jogát átruházza a település jegyzőre (1. melléklet b) pont 3.) továbbá kiegészíti a 2. mellékletet egy új COFOG kóddal.Az erről való tájékoztatás a település lakossága számára közömbös, *ezért* ***a tárgyi indokolás közzétételét nem tartom szükségesnek.***

A beterjesztett rendelet-tervezet un. „belső” jogszabály, amely csak közvetve érint állampolgári jogokat és kötelezettséget. Az alaprendeletet módosító önkormányzati rendelet az önkormányzat szervezetére, mint az önkormányzati jogokat gyakorló *képviselő-testületre* és *szerveire:* a *polgármester, a bizottságok, a jegyző, a társulás* és *a polgármesteri hivatal működésének szabályait, eljárási rendjét állapítja meg, az átruházott hatásköröket állapítja meg az 1. mellékletben, a számviteli szabályok betartását pedig a 2. melléklet új kormányzati funkció bevezetésével egészíti ki.*

A fent írtakra tekintettel elkerülhetetlen az alaprendelet módosítása, benne 2024. szeptember 01. napjától hatályba lépő rendelkezés kiadása akként, hogy az 1. melléklet helyébe a módosító rendelet 1. melléklete, a 2. melléklet helyébe pedig a módosító rendelet 2. melléklete lépjen.

A vonatkozó hatályos központi jogszabályok összhangjának hiánya oda vezetett, hogy ütközik a tulajdonosi jogokról és a közútkezelői jogot gyakorlókról szóló rendelkezés, ezért kérdésessé vált, hogy ki jogosított egy adott közmű kiépítése során a tulajdonosi jogról és a közútkezelői jogról jognyilatkozatot tenni. Ezt a kérdést oldja fel, hogy a feladat- és hatáskör gyakorlására jogosított Képviselő-testület eljárásjogi döntésével *átruházza az önkormányzat feladat- és hatáskörét a település jegyzőjére, melyet az SZMSZ 1. melléklete b) pontja 3. ponttal való kiegészítésével tesz meg.* Ezzel a jogszabály módosítással teljessé válik a jegyző számára a tulajdonosi jog és a közútkezelői jogról való hozzájáruló nyilatkozatot kiadásának jogalapja.

Az idei évi központi költségvetésről szóló törvény Bethlen Gábor Alapnak nyújtott állami támogatásból pályázattal elnyert 1.667.600.- Ft vissza nem térítendő állami támogatás lehető teszi a projekt célok megvalósítását, nevezetesen a *magyar-magyar* *közösségi tevékenységek támogatása, a testvértelepülési együttműködés a nemzeti azonosságtudat megerősítéséért* tárgyában. A projekt megvalósítási időszaka 2024. 03.15.-2025. 03. 14. napjáig terjed. A támogatás összegével való elszámolás alapja a könyvelés, amely kormányzati funkcióhoz kötött. Ezeket a kormányzati funkciókat (a továbbiakban: COFOG) a tárgyi önkormányzati rendelet 2. melléklete tartalmazza, melyet a Magyar Államkincstár Csongrád-Csanád Vármegyei Igazgatósága tart nyilván és vezet az adott szervezetre vonatkozó törzskönyvi nyilvántartásba. Az elnyert támogatás COFOG-ja **016040**, *amely nem szerepel* az SZMSZ vonatkozó 2. mellékletében, ezért annak *felvétele elkerülhetetlen* a támogatás szabályszerű felhasználásával való elszámolás teljesítéséhez, amely a **10. sorszám alatti** kiegészítéssel oldható meg úgy, hogy az eddigi sorszámok tolódni fognak és 63. sorszámmal érnek véget.

Az Alaptörvény 32. cikk (1) bekezdés d) pontja értelmében az önkormányzat maga alakítja ki saját szervezetét és állapítja meg működési szabályait *eredeti jogalkotói hatáskörében eljárva*. Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. §-a és még több szakasza is megerősíti ezen jogát a képviselő-testületnek, ami nem csak jog, hanem kötelezettség is egyben a Jat. 5. § (7) bekezdésében rögzítettek értelmében, mert az adott tárgykörben a jogosított köteles a jogszabály megalkotására.

Ezt a változást a Csanytelek Község Önkormányzata szervezeti és működési szabályzatáról szóló 14/2015. (XI. 27.) önkormányzati rendelet (a továbbiakban: SZMSZ) 1. mellékletéből is törölni kell, hivatkozva az egészségügyi alapellátásról szóló 2015. évi CXXIII.törvény (a továbbiakban: Eatv.) 6/B. §-ban írtakra, tehát az SZMSZ

soron következő módosításakor, 2023. június 30 napjáig kell végrehajtani. Ennek egyszerű oka, hogy olyan feladat ellátása nem szerepelhet önkormányzati ellátásként saját dokumentumaiban, amely már nem önkormányzati, hanem állam által kijelölt szervezet hatáskörébe tartozik.

**R é s z l e t e s i n d o k o l á s**

E rendelet-tervezet bevezető-része *azon jogszabályi helyek megjelölését* tartalmazza, amelyek az önkormányzat képviselő-testülete számára a *jogalkotás törvényi kellékeként tárgykörben* egyrészt *eredeti jogalkotói hatáskörben eljárva jogosít az önkormányzati rendelet megalkotására* az Alaptörvény 32. cikk (2) bekezdése alapján, az (1) bekezdés d) pontjában foglalt feladatköre szerint, az önkormányzat szervezeti és működési szabályzata értelmében érintett *bizottságok előzetes véleményének kikérésével.*

**1. §**

A módosító rendelkezések keretében az önkormányzat szervezeti és működési szabályzata (a továbbiakban: R) mint alaprendelet 1. melléklete helyébe a módosító rendelet 1. melléklete, a 2. melléklet helyébe a módosító rendelet 2. melléklete lép.

**2. §**

A tárgyi módosító rendelet *záró rendelkezése* az IRM rendeletben szabályozott módon tartalmazza *a rendelet-tervezet hatályba* *léptetése időpontját és a hatályba lépésre utaló szöveget.*. A jogszabály kihirdetése és hatályba léptetése közötti időszak elegendő, mivel a rendelet végrehajtása felkészülést nem igényel az érintettek számára, hiszen *ez a rendelet-tervezet az önkormányzat un. „belső normája”.* E rendelet-tervezet hirdetményben való közzététele biztosított volt, iránta a település lakossága részéről érdeklődés nem mutatkozott. *A tárgyi önkormányzati rendelet hatályba léptetése feltételhez nem kötött,* határozott időpontjaként: *2024. szeptember 01. napja* javasolt a jogalkotó számára, melyet a jogelvekhez és a hatósági eljárási határidőkhöz való igazodása indokol. Az önkormányzati rendelet az önkormányzat honlapján és a Nemzeti Jogszabálytárban elérhető, a községi könyvtárban és a hivatalban megtekinthető. A település lakossága a helyi lapban, a Csanyi Hírmondóban kap jegyzői tájékoztatást az önkormányzati rendelet hatályba lépéséről. A záró rendelkezések között kapott helyet az *önkormányzati* *rendelet aláírására jogosítottak neve és tisztsége, a záradék szövege, amely az önkormányzati rendelet kihirdetése időpontját az önkormányzat szervezeti és működési szabályzatában meghatározott formátumban tartalmazza.*

C s a n y t e l e k, 2024. augusztus 21.

……………………………….

Kató Pálné jegyző