**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/1293-2/2024.

.

**E L Ő Z E T E S H A T Á S V I Z S G Á L A T**

**az önkormányzat szervezeti és működési szabályzatáról szóló**

**14/2015. (XI. 27.) önkormányzati rendelet módosításáról szóló**

**önkormányzati rendelet-tervezethez**

A csatolt jogszabály tervezet előkészítőjeként a jogalkotásról szóló 2010. évi CXXX. törvény 17. §-ában írt kötelezettségemnek eleget téve az alábbiakban terjesztem be *a csatolt rendelet-tervezet bevezetésével járó várható hatások következményeiről alkotott véleményemet és ajánlom a* jogalkotók *figyelmébe.*

**A jogszabály végrehajtásában az érintettekre gyakorolt (vélelmezett) hatások:**

***Társadalmi:*** minden önkormányzati rendeletnek a tényleges viszonyokat kell tükröznie, amelynek alkalmasnak kell lennie a központi hatályos vonatkozó jogszabályban foglalt előírások teljesítésére. A tárgyi önkormányzati rendeletbe foglalt módosítás nem gyakorol hatást a település lakosságára, viszont a számukra garantált jogbiztonság elvének tiszteletben tartása uniós elvárás és erkölcsi minimum, ezért van jelentősége a közérdeken nyugvó tájékoztatásnak.A település lakossága körében sem kedvező, sem kedvezőtlen változást nem hoz e rendeletbe foglalt módosítás, amely az alaprendelet 1. melléklete b) pontját egészíti ki a jegyzőre átruházott hatáskör nevesítésével a 3. sorszám alatt, továbbá a 2. mellékletet 9. sorszámtól átszámozva, 10. sorszám alatt kiegészíti a COFOG 016040 kóddal. A változás un. belső szabályokat, eljárásokat módosít, igazít a vonatkozó jogszabályhoz és támogató okiratban foglaltakhoz. Ennek szükségességét részeletezi a tárgyi önkormányzati rendelethez csatolt indokolás.

***Gazdasági:*** nincs hatással.

***Költségvetési*** a Bethlen Gábor Alap képviselőjével kötött támogató okiratba foglaltak értelmében vissza nem térítendő állami támogatás 2024. évi önkormányzati költségvetést érinti, 1.667.600.- Ft egyszeri összeggel, amely a magyar-magyarközösségi tevékenységek támogatása, a testvértelepülési együttműködés a nemzeti azonosságtudat megerősítéséért kiírt és elnyert pályázati projekt felhasználását teszi lehetővé jövő év március 14. napján való felhasználást követő elszámolással. Ennek a támogatásnak a könyvelésben megjelenő COFOG kódja 016040, amely a tárgyi önkormányzati rendelet 2. melléklete 10. sorszáma alatt kapott helyet.

***Környezeti:*** nincs hatással.

***Egészségi:*** nincs hatással.

***Adminisztratív:*** az önkormányzati könyvelésben van jelentősége, mert az állami támogatás összegét kizárólag ezen a COFOG kódon lehet nyilvántartani és annak törzskönyvi nyilvántartásba való bejegyezése által teljesség tenni.

***A jogszabály megalkotásának szükségessége:*** az Alaptörvény 32. cikke (2) bekezdése biztosítja az önkormányzatok számára az *eredeti jogalkotási hatáskörben*  az (1) bekezdés d) pontjába foglalt jogai érvényesítését, konkrétan *önkormányzati rendelet alkotását,* azon belül a *szervezeti és működési rend kialakítását.* Feladatkörében eljárva,a jogalkotásról szóló törvény szerint *a helyi jogalkotásra kötelezett számára adott felhatalmazás teljesítése,* illetve eredeti jogalkotói jogok gyakorlása elmaradása mulasztásban megnyilvánuló jogsértést eredményez. Nem elhanyagolható szempont a jogbiztonság elvének garantálása és az Alaptörvény 32. cikk (3) bekezdésében írtak betartása, miszerint: önkormányzati rendelet nem lehet ellentétes más jogszabállyal, mely kitételnek a tárgyi rendelet megalkotásával tesz eleget a testület. A szakmai ajánlásoknak való megfelelés elkerülhetetlenné teszi az abban foglaltak végrehajtását, úgy az 1. mind a 2. melléklet kiegészítése által, mivel ellenkező esetben a főispán számára az illetékes bírósági eljárás keretében mód nyílik további intézkedések megtételére, amely szankciókat vonhat maga után.

***A jogalkotás elmaradásának várható következményei:*** *mulasztásban megnyilvánuló jogsértés megvalósítása,* tekintettel arra, hogy az Alaptörvény, a jogalkotásról szóló törvény, a Képviselő-testület vonatkozó előterjesztése a tárgyi feladat végrehajtására kötelezi a jogalkotót, melynek elmaradása esetén (a károk elkerülése érdekében) a Csongrád-Csanád Vármegyei Kormányhivatal által az kikényszeríthető, ill. az önkormányzat helyett általa megalkotható jogszabály szerint köteles a további feladata ellátására a jogalkotó és a végrehajtó szerve, mert ennek hiányában jogbizonytalanság keletkezne, valamint felügyeleti bírság kiszabására kerülhetne sor.

***A jogszabály alkalmazásához szükséges személyi, szervezeti, tárgyi és pénzügyi feltételek:***  az önkormányzati rendeletben foglaltak végrehajtása során nem kell sem személyi, szervezeti, tárgyi, sem pénzügyi többlet feltételt biztosítani.

C s a n y t e l e k, 2024. augusztus 21.

Tisztelettel:

………………………………

Kató Pálné jegyző