***Alsó- Tisza-menti Önkormányzati Társulás***

***Feladatellátó jegyzőjétől***

***Társulás törvényességi felelősétől***

***Csanytelek, Volentér János tér 2. az. Tel.: 06/20/314-2365***

A/....../2024.

**E l ő t e r j e s z t é s**

**az Alsó-Tisza-menti Önkormányzati Társulás Társulási Tanácsa**

**2024. augusztusi ülésére**

**Tárgy:** *köznevelési intézmény (óvodák) foglalkozotti jogviszonyban állók teljesítményértékelése szabályozása, szabályzatba*

*foglalása, annak jóváhagyása*

**Tisztelt Társulási Tanács!**

Tájékoztatom Önöket arról, hogy a 2024. június 1. napjával hatályba lépett, *a pedagógusok teljesítményértékeléséről szóló 18/2024. (IV. 4. ) BM rendelet* (a továbbiakban: TÉR rend.), melyben foglaltak a pedagógusok új életpályájáról szóló 2023. évi LII. törvény (a továbbiakban: Pútév.) 3. § 21. pontja eljárva, a *munkáltatóra* (az Alsó- Tisza-menti Többcélú Óvodák és Mini Bölcsődék) és az *értékelendő személyre* (óvoda pedagógus) terjed ki.

A teljesítményértékelés *elektronikus rendszer* alkalmazásával megy végre. Ez az informatikai rendszer szolgál

* a teljesítményértékelés lebonyolítására,
* a bevitt adatok rögzítésére,
* a bevitt adatok továbbítására.

A teljesítményértékelést a nevelési intézmény főigazgatója végzi, aki munkáját az intézmény fenntartója képviselője (Atmöt Elnöke) értékeli, a 2024/2025. nevelési évben 2024. szeptember 1. napjától 2025. július 15. napjáig tartó teljesítményértékelési időszakra vonatkozóan a PÚétv. 160. § (7) bekezdése rendelkezésének megfelelve.

Az értékelendő személy teljesítményét

* a személyre szabott éves teljesítménycélok, valamint
* a feladatellátás egyes összetevőt egységes értékelési szempontok

alapján kell értékelni.

A TÉR rendelet 1-3. melléklete tartalmazza azt a szempontrendszert, amelyet az érékelő vezetőnek szem előtt kell tartania. Összesen 100 pont adható, amely kategóriákat tekintve 4 részre bontható.

Az értékelt személy szempontjából

* *kiemelt teljesítményszintű* (100 pont 80 %-a),
* *átlagos teljesítményszintű*  (100 pont 50 %-a, vagy afölötti, de 80 % alatti),
* *fejlesztendő teljesítményszintű* (100 pont 50 %-a alatti)

értékelés érhető el.

Az értelendő személy értékelését óvodában az adott év augusztus 15. napjáig kell elvégezni, melynek során az értékelő vezető az értékeléshez szükséges

* adatok összegyűjtése, áttekintése alapján *előzetes értékelési javaslatot készít, melyet ismertet az értékelt személlyel,*
* *az értékelő beszélgetést folytat az értékelt személlyel* és ez alapján *véglegesíti a pontszámot,*
* a teljesítményszintek szerint *besorolja az értékelendő személyeket* és dönt *illetmény-eltérítésről.*

Az értékelő megbeszélésen részt vesz:

* az értékelő vezető,
* az értékelendő személy,
* az értékelő vezető által felkért közreműködő, továbbá
* az intézmény munkaközösségének vezetője.

Az értékelési folyamatba bevonhatók az óvodás gyermekek szülői, akik véleményét figyelembe vehető az értékelő vezető. Az értékelendő személy tehet önértékelést, melyet az értékelő vezető mérlegel, majd a folyamat végén a véglegesített pontszámot, az értékelt személlyel való közlést követőn rögzíti a teljesítményértékelési elektronikus rendszerbe, melyet megküld az értékelt személy számára elektronikus küldemény formájában.

A nemzeti köznevelésről szóló 2011. évi CXC. törvény (Nkt.) rendelkezéseit alapul-véve fokozott felelőssége van a nevelési intézmény igazgatójának, hiszen a Púétv. 75. § (1)-(2) bekezdésébe szedett feladatai közül a (2) bekezdés k) pontja utal a köznevelési foglalkoztatott éves teljesítménye értékeléséért. Ennek azért van nagy jelentősége, mert az értékelt személy *havi illetménye* *összege* (Púétv. 98. § rendje szerint) illeszkedik a teljesítményértékeléshez.

Fontos rögzíteni, hogy a érvényesítendő illetménysávon belül -a teljesítményértékelés eredménye alapján- meghatározott havi illetmény összegét alacsonyabb összegben nem határozhatja meg az intézmény igazgatója.

**Tisztelt Társulási Tanács!**

A tárgyi előterjesztéshez csatolom az **Alsó- Tisza-menti Többcélú Óvodák és Mini Bölcsődék teljesítményértékelési szabályzatát**, amely az intézményben (Csanyteleki és Felgyői óvodák) pedagógus munkakörben foglalkoztatott éspedagógus diplomával rendelkező NOKS-os munkavállalóra terjed ki. A munkáltató a vele jogviszonyban álló értékelendő személyek teljesítményét e szabályzat szerint értékeli a Púétv. 98. § (3) bekezdésében meghatározott illetmény-megállapítás végrehajtása érdekében.  
A tárgyi szabályzatot az érintett óvodák nevelő-testületei, a szülők fóruma is véleményezi és ennek ismeretében a Társulás Társulási Tanácsa hagyja jóvá.

A fent leírtakra tekintettel kezdeményezem a tárgyi előterjesztésben, annak határozati javaslatában, továbbá az előterjesztéshez 1.) mellékletként csatolt szabályzatban foglaltak megvitatását és változtatás nélküli elfogadását.

C s a n y t e l e k, 2024. augusztus 14.

Tisztelettel:

................................................................

Kató Pálné feladatellátó jegyző

**.../2024. (VIII. ..) Atmöt határozat**

**Tárgy:** *köznevelési intézményben (óvodák) foglalkozotti jogviszonyban állók teljesítményértékelése szabályozása, szabályzatba*

*foglalása, annak jóváhagyása*

**Határozati j a v a s l a t**

Az Alsó- Tisza-menti Önkormányzati Társulás Társulási Tanácsa megtárgyalta az Alsó- Tisza-menti Többcélú Óvodák és Mini Bölcsődék (a továbbiakban: intézmény) intézményében foglalkoztatottak teljesítményértékelésére vonatkozó jegyzői tájékoztatóban foglaltakat és

1. az *előterjesztést,* továbbá
2. az intézményben foglalkoztatott érintettekre kiterjedő *teljesítményértértékelési szabályzatot*

változtatás nélkül **jóváhagyta.** Döntésénél figyelembe-vette az óvodák nevelő-testületei és szülői közösségei vonatkozó támogató véleményét.

Határozatról értesítést kap:

* Kató Pálné feladatellátó jegyző és általa
* Alsó- Tisza-menti Önkormányzati Társulás Társulási Tanácsa Tagjai (Székhelyén)
* Alsó- Tisza-menti Többcélú Óvodák és Mini Bölcsődék Főigazgatója (Felgyő)
* Erhard Gyula Atmöt Elnöke, Csanytelek Község Önkormányzata Polgármestere
* Irattár